Česlovas Daukša

Česlovas Daukša (1916 m. Sankt Peterburge – mirties data ir vieta nežinoma)Česlovas Daukša lse.lt – Lietuvos krepšininkas, Europos čempionas. 179 cm ūgio gynėjas.

 Biografija 
Su tėvais grįžo į Lietuvą, Kaune baigė Aušros gimnazijos šešias klases. Dirbo Spindulio spaustuvėje. Nuo mažens žaidė futbolą, o 1935 m. tapo krepšininku. Tais pačiais metais debiutavo Lietuvos vyrų krepšinio rinktinėje (tąkart Rygoje skaudžiai pralaimėta Latvijos komandai).

Šalies rinktinę pradėjus treniruoti Amerikos lietuviui K. Savickui, komandos žaidimas pasikeitė ir 1937 m. per draugiškas rungtynes (žaidė ir Č. Daukša) latviams pralaimėta jau tik rezultatu 29:41. 1937 m. Lietuvos vyrų krepšinio rinktinė Rygoje pirmąkart dalyvavo II Europos pirmenybėse ir užėmė pirmąją vietą. Čempionu tapo ir Česlovas Daukša.

Po karo dirbo Lietuvos kūno kultūros ir sporto komitete, ėjo Panevėžio sporto komiteto pirmininko, „Žalgirio“ Kauno miesto tarybos instruktoriaus pareigas. Iki 1987 m. dirbo pramonės įmonėse ir organizacijose.Česlovas Daukša krepsinioideja.lt 1987 m. išėjo į pensiją.

 Šaltiniai 

 Vidas Mačiulis, Vytautas Gudelis. Halė, kurioje žaidė Lubinas ir Sabonis. 1939–1989. – Respublikinis sporto kombinatas, Kaunas, 1989

Kategorija:Lietuvos krepšininkai
Kategorija:Lietuvos sporto veikėjai